***ΕΝΟΤΗΤΑ 5***

***Μετάφραση:*** *Μερικοί από τους ηγέτες της Αθήνας , έλεγαν ότι δήθεν γνωρίζουν το δίκαιο όμως , λόγω της φτώχειας του λαού, αναγκάζονται να είναι άδικοι απέναντι στις άλλες πόλεις. Εξαιτίας αυτού , επιχείρησα να διερευνήσω, αν θα μπορούσαν με κάποιο τρόπο οι πολίτες να συντηρηθούν από τη χώρα τους. Άρχισα, λοιπόν, να σχηματίζω την εξής γνώμη ότι δηλ. η χώρα είναι από τη φύση της προικισμένη να παρέχει πάρα πολλούς πόρους/ έσοδα. Γιατί οι εποχές εδώ είναι πάρα πολύ ήπιες και τα φυτά που σε πολλά άλλα μέρη ούτε καν φυτρώνουν , καρποφορούν εδώ. Και όπως ακριβώς η γη παράγει κάθε λογής αγαθά, έτσι και η θάλασσα γύρω από τη χώρα , είναι πολύ προσοδοφόρα. Και ασφαλώς, όσα , βέβαια αγαθά σε κάθε εποχή , δίνουν οι θεοί στους ανθρώπους και αυτά όλα εδώ πάρα πολύ νωρίς αρχίζουν και πάρα πολύ αργά σταματούν. Επιπλέον, η χώρα έχει και παντοτινά αγαθά. Έτσι, από τη φύση υπάρχει σε αυτήν άφθονο μάρμαρο, από το οποίο γίνονται πάρα πολύ όμορφοι ναοί, πολύ ωραίοι βωμοί και πολύ κομψά για τους θεούς αγάλματα. Υπάρχουν όμως και μερικές περιοχές που , όταν καλλιεργούνται δεν παράγουν καρπούς, όταν όμως αξιοποιούνται για εξόρυξη, μπορούν να θρέψουν πολύ περισσότερους από όσους θα έτρεφαν , αν καλλιεργούνταν. Και ασφαλώς έχει κοιτάσματα αργύρου…*

***Ερμηνευτικά σχόλια***

***Επιχειρήματα Ξενοφώντα:***

* ***το κλίμα της Αθήνας είναι εύκρατο/ ήπιο, άρα ευδοκιμούν φυτά που δε φυτρώνουν αλλού***
* ***η θάλασσα είναι πλούσια σε αλιεύματα***
* ***η καρποφορία της γης αρχίζει νωρίς και τελειώνει αργά***
* ***πλούσιο έδαφος σε μάρμαρα και κοιτάσματα αργύρου***

*Αξιοποίησαν τη θάλασσα : αλιεία & ναυτιλία. Παραμέληση γεωργίας, ανάπτυξη βιομηχανίας, βιοτεχνίας. Αστικοποίηση. Αλλαγή εύκρατου κλίματος: καταστροφή δασών, ρύπανση ακτών, κυκλοφοριακό πρόβλημα, λεηλασία πλουτοπαραγωγικών πηγών.*

***Τομείς οικονομικής δραστηριότητας των Αθηναίων:***

* ***καλές τέχνες:*** *γλυπτική, αρχιτεκτονική, ζωγραφική*
* ***πνευματικά λειτουργήματα:*** *δικανική ρητορική, φιλοσοφία, ίδρυση σχολών*
* ***τεχνική-******βιοτεχνία****: ναυπηγική, κλωστοϋφαντουργία, σκυτοτομία*
* ***έμποροι, κτηνοτρόφοι***

***Παράγοντες ανάπτυξης του εμπορίου:***